als_Latn dik_Latn sag_Latn
Në konferencë paraqiten ambasadorët gjermanë në Shqipëri, Kosovë, Kroaci, Malin e Zi, Bosnje e Hercegovinë dhe Serbi
Denion Ndrenika
“Procesi i Berlinit”, zgjerimi i Bashkimit Europian dhe zhvillimet në Ballkan janë tema të diskutimeve në Konferencën e Ambasadorëve të Gjermanisë që zhvillohet në Tiranë.
Konferencën e datave 15-17 mars e ka thirrur ambasadori i Gjermanisë në Shqipëri, Helmut Hofman (Hellmut Hoffmann).
Ambasada gjermane në Tiranë njoftoi praninë e përfaqësuesve më të lartë diplomatikë në konferencën që udhëheq Drejtori për Evropën Juglindore në Ministrinë e Jashtme Federale, Dr. Ernst Reichel.
“Në qendër të konsultimeve janë zhvillimet aktuale në rajon, veçanërisht ato në lidhje me procesin e zgjerimit të EU-së”, – raportoi ATSH-ja.
Në konferencë paraqiten ambasadorët gjermanë në Shqipëri, Kosovë, Kroaci, Malin e Zi, Bosnje e Hercegovinë dhe Serbi.
“Një çështje tjetër e rëndësishme do të jetë i ashtuquajturi “Procesi i Berlinit”, i cili mori impulset e para në gusht të vitit 2014 në Konferencën e Berlinit për Ballkanin Perëndimor dhe do të zhvillohet më tej në koferencën e parë të rradhës në Vjenë, më 27.09.2015”-raportoi ATSH-ja.
Ambasadorët gjermanë zhvillojnë bisedime gjithashtu përveçse me ministrin e Jashtëm, Ditmir Bushati edhe me kryeministrin Edi Rama.
als_Latn epo_Latn als_Latn als_Latn als_Latn als_Latn als_Latn als_Latn als_Latn